Svejly sa na menšej ploche dajú vybudovať svojpomocne, ale ak je záhrada rozľahlejšia, je namieste zavolať si na pomoc odborníka. Konkrétna podoba prieľahov sa navrhuje na základe pozorovania vodných pomerov na záhrade pri dlhotrvajúcich dažďoch. Malé svejly je možné vykopať ručne, ale na budovanie väčších sa hodí skôr bager. Násypy sa obvykle upravujú došikma a dajú sa vystužiť drevom. Do priekopy sa tiež často vkladá vzdušná nastlaná organická hmota, ktorá bude dobre nasávať vodu.